Més de 450 majors de Burjassot gaudeixen d’una visita cultural a Ontinyent
2025-07-24

De la mà de la Regidoria de Benestar Social de l’Ajuntament de Burjassot, dirigida per Susana Marco, a través del departament de Serveis Socials, més 450 majors de Burjassot han gaudit d’una visita cultural a la localitat valenciana d’Ontinyent en la qual, a més de conèixer la seua riquesa cultural, han tingut l’oportunitat de degustar els seus més rics i típics embotits.

La visita s’ha realitzat en dos dies, dijous i divendres i tots dos han comptat amb l’assistència de l’Alcalde de Burjassot, Rafa García, que ha volgut acompanyar als seus veïns en aquesta divertida visita cultural. També els han acompanyat la Regidora d’Educació, Adela Pérez i el Regidor de Seguretat Ciutadana, Manuel Pérez Menero.

En la visita els majors han conegut el Palau de la Vila, antic alcàsser islàmic que des de l’any 2012 acull les sessions plenàries de l’Ajuntament, el Museu Tèxtil, el dels Gegants i Cabeçuts i l’Oficina de Turisme de la ciutat. A més, han visitat també l’Església de Santa María, el casc històric de la localitat i el Museu Fester, on han pogut descobrir la història de la festa dels moros i cristians d’Ontinyent. Finalment, gràcies a l’Associació d’Embotits Artesanals del poble, han degustat els seus embotits.